Foto: Getty Images AQSh prezidenti Donald Trampning ma’lum qilishicha, maxsus prokuror Robert Myuller savollariga javob qaytarishga rozi, faqat ular uning Qo‘shma Shtatlarda 2016 yilda bo‘lib o‘tgan prezidentlik saylovlari vaqtida Rossiya bilan aloqalariga doir bo‘lishi kerak. Bu haqda Bloomberg uning advokati Rudolf Julianiga asosan xabar qilmoqda. Tramp bunga javoban Myuller o‘ziga 2016 yilgi prezidentlik saylovlariga Rossiya aralashuvi bo‘yicha ish yuzasidan Qo‘shma Shtatlar adliya tizimiga to‘siq yaratishiga doir savollar bermaslikni talab qildi. Julianining tushuntirishicha, maxsus prokuror guvohlar, xususan, FQB sobiq direktori Jyeyms Komining ko‘rsatmalariga ishongan bo‘lishi mumkin. Ta’kidlanishicha, Myuller AQSh prezidentining taklifiga hozircha hech qanday javob qaytarmadi.